CELEX: 32018R2033
Language: bg
Date: 2018-10-18 00:00:00
Title: Делегиран регламент (ЕС) 2018/2033 на Комисията от 18 октомври 2018 година за установяване на план за премахване на изхвърлянето на улов за определени видове дънен риболов в югозападните води за периода 2019—2021 г.

21.12.2018   
               
               
                  BG
               
               
                  Официален вестник на Европейския съюз
               
               
                  L 327/1
               
            
         ДЕЛЕГИРАН РЕГЛАМЕНТ (ЕС) 2018/2033 НА КОМИСИЯТА
         от 18 октомври 2018 година
         за установяване на план за премахване на изхвърлянето на улов за определени видове дънен риболов в югозападните води за периода 2019—2021 г.
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (1), и по-специално член 15, параграф 6 и член 18, параграфи 1 и 3 от него,
         като има предвид, че:
         
                     (1)
                  
                  
                     Регламент (ЕС) № 1380/2013 има за цел постепенното премахване на изхвърлянето на улов в рибарството в целия ЕС, като се въведе задължение за разтоварване по отношение на улова от видовете, за които са въведени ограничения на улова.
                  
               
                     (2)
                  
                  
                     С член 15, параграф 6 от Регламент (ЕС) № 1380/2013 на Комисията се предоставя правомощието чрез делегиран акт да приема планове за премахване на изхвърлянето на улов за първоначален период до три години, който може да бъде удължен повторно с общо три години въз основа на съвместни препоръки, изготвени от държавите членки след допитване до съответните консултативни съвети.
                  
               
                     (3)
                  
                  
                     Пряк управленски интерес по отношение на риболова в югозападните води имат Белгия, Испания, Франция, Нидерландия и Португалия. С Делегиран регламент (ЕС) 2015/2439 (2) Комисията установи план за премахване на изхвърлянето на улов при определени видове дънен риболов в югозападните води за периода 2016—2018 г.; той бе отменен и заменен с Делегиран регламент (ЕС) 2016/2374 на Комисията (3) след съвместна препоръка, представена от Белгия, Испания, Франция, Нидерландия и Португалия през 2016 г. Делегиран регламент (ЕС) 2016/2374 беше изменен от Делегиран регламент (ЕС) 2018/44 на Комисията (4).
                  
               
                     (4)
                  
                  
                     На 31 май 2018 г., след консултации с Регионалния консултативен съвет за югозападните води, Белгия, Испания, Франция, Нидерландия и Португалия представиха на Комисията нова съвместна препоръка. Получени бяха и становища от компетентни научни организации, които бяха разгледани от Научния, технически и икономически комитет по рибарство (НТИКР) (5). На 11 септември 2018 г. съответните мерки бяха обсъдени на заседание на експертна група, в което взеха участие представители на 28 държави членки, на Комисията и на Европейския парламент като наблюдател.
                  
               
                     (5)
                  
                  
                     Делегиран регламент (ЕС) 2016/2374 включваше изключение от задължението за разтоварване на норвежки омар, уловен от дънни тралове в подзони 8 и 9 на Международния съвет за изследване на морето (ICES), тъй като съществуващите научни доказателства сочиха вероятен висок процент на оцеляване, като се взеха предвид характеристиките на риболовните уреди, използвани за този вид, риболовните практики и екосистемата. В своята оценка (6) НТИКР заключи, че последните експерименти и проучвания, завършени през 2016—2018 г., показват процент на оцеляване в обхвата на процента, наблюдаван при предишната разработка. Следователно, като се има предвид, че обстоятелствата не са се променили, това изключение, свързано със способността за оцеляване, следва да бъде запазено в плана за премахване на изхвърлянето на улов от дънен риболов в югозападните води за периода 2019—2021 г.
                  
               
                     (6)
                  
                  
                     За скатоподобни, уловени с независимо какви риболовни уреди в подзони 8 и 9 на ICES, не са налични подробни научни данни за процента на оцеляване при всички сегменти комбинации на флота, които се ползват от изключението. С някои изключения процентът на оцеляване обаче се счита най-общо за стабилен, но са необходими повече данни. За да бъдат събрани тези данни, риболовът ще трябва да продължи; поради това Комисията счита, че изключението следва да бъде предоставено, но държавите членки следва да имат задължението да подадат съответните данни, позволяващи на НТИКР да оцени напълно обосновката, а на Комисията – да направи преразглеждане. Държавите членки с пряк управленски интерес следва да представят възможно най-рано преди 31 май всяка година: а) пътна карта, разработена с цел увеличаване на способността за оцеляване и попълване на установените от НТИКР пропуски в данните, която да се оценява ежегодно от НТИКР; б) годишни доклади за напредъка и всякакви изменения или корекции, направени в програмите за увеличаване на способността за оцеляване.
                  
               
                     (7)
                  
                  
                     При отчитане на процента на оцеляване на скатоподобните беше установено, че кукувичевият скат (Leucoraja naevus) има значително по-нисък процент на оцеляване в сравнение с други видове, като научните познания не са много солидни. Въпреки това, ако този вид да излезе напълно от обхвата на изключението, това би попречило на риболова и на последователното и точно събиране на данни. Ето защо Комисията счита, че това изключение трябва да се предостави само за една година и че трябва спешно да бъдат разработени нови проучвания и усъвършенствани мерки за подобряване на способността за оцеляване, а данните да се предоставят на НТИКР за оценка възможно най-рано преди 31 май 2019 г.
                  
               
                     (8)
                  
                  
                     Новата съвместна препоръка предлага също така изключение въз основа на способността за оцеляване за червенопер пагел, чийто улов се извършва с уред за непромишлен риболов „voracera“ в участък 9а на ICES. Държавите членки предоставиха научни доказателства, които да покажат процента на оцеляване при изхвърляне на червенопер пагел. Доказателствата бяха представени на НТИКР, който заключи, че изключението е добре обосновано. Ето защо това изключение следва да бъде включено в новия план за премахване на изхвърлянето на улов за 2019—2021 г.
                  
               
                     (9)
                  
                  
                     Новата съвместна препоръка предлага също така изключение въз основа на способността за оцеляване за червенопер пагел, уловен с куки и въдици в подзона 10 на ICES. Държавите членки предоставиха научни доказателства, за да покажат нивата на оцеляване при изхвърляне на червенопер пагел при този вид риболов. Доказателствата бяха представени на НТИКР, който заключи, че изключението е добре обосновано. Ето защо това изключение следва да бъде включено в новия план за премахване на изхвърлянето на улов за 2019—2021 г.
                  
               
                     (10)
                  
                  
                     Делегиран регламент (ЕС) 2016/2374 съдържаше минимални изключения от задължението за разтоварване съгласно член 15, параграф 5, буква в) от Регламент (ЕС) № 1380/2013 за обикновен морски език, уловен с бим тралове и дънни тралове в участъци 8а и 8b на ICES, както и за обикновен морски език, уловен с тристенни и хрилни мрежи в участъци 8а и 8b на ICES. Представените от държавите членки в новата обща препоръка доказателства за тези изключения бяха разгледани от НТИКР (7). НТИКР стига до заключението, че съвместната препоръка съдържа обосновани аргументи, свързани с трудностите за увеличаване на селективността, съчетани с прекомерните разходи за обработка на нежелания улов. Следователно, като се има предвид, че обстоятелствата не са се променили, минималните изключения следва да се запазят в плана за премахване на изхвърлянето на улов от дънен риболов в югозападните води за периода 2019—2021 г.
                  
               
                     (11)
                  
                  
                     Делегиран регламент (ЕС) 2016/2374 съдържаше минимално изключение от задължението за разтоварване съгласно член 15, параграф 5, буква в) от Регламент (ЕС) № 1380/2013 за мерлуза, уловена с тралове и грибове в подзони 8 и 9 на ICES. Представените от държавите членки доказателства за това изключение бяха разгледани от НТИКР, който стигна до заключението (8), че трябва да се направят повече изпитвания, за да се оцени подобряването на селективността. За да бъдат събрани тези данни, риболовът ще трябва да продължи; поради това Комисията счита, че изключението следва да бъде временно предоставено, но държавите членки следва да имат задължението да подадат съответните данни, позволяващи на НТИКР да оцени напълно обосновката, а на Комисията – да направи преразглеждане. Следователно минималното изключение се предоставя временно до 31 декември 2019 г. Съответните държави членки следва да направят допълнителни изпитвания и да предоставят информация възможно най-рано преди 31 май 2019 г., за да бъде направена оценка от НТИКР.
                  
               
                     (12)
                  
                  
                     Новата съвместна препоръка съдържа нови минимални изключения за:
                     
                                 —
                              
                              
                                 берикс, уловен с куки и въдици в подзона 10 на ICES,
                              
                           
                                 —
                              
                              
                                 брадата мерлуза, уловена с куки и въдици в подзона 10 на ICES,
                              
                           
                                 —
                              
                              
                                 сафрид, уловен с тралове и грибове в подзони 8 и 9 на ICES,
                              
                           
                                 —
                              
                              
                                 сафрид, уловен с хрилни мрежи в подзони 8, 9 и 10 на ICES и зони 34.1.1, 34.1.2 и 34.2.0 на Комитета по риболова в централната източна част на Атлантическия океан (CECAF),
                              
                           
                                 —
                              
                              
                                 скумрия, уловена с тралове и грибове в подзони 8 и 9 на ICES,
                              
                           
                                 —
                              
                              
                                 скумрия, уловена с хрилни мрежи в подзони 8, 9 и 10 на ICES и зони 34.1.1, 34.1.2 и 34.2.0 на CECAF,
                              
                           
                                 —
                              
                              
                                 хамсия, уловена с тралове и грибове в подзони 8 и 9 на ICES,
                              
                           
                                 —
                              
                              
                                 капрова риба, уловена с тралове и грибове в подзони 8 и 9 на ICES,
                              
                           
                                 —
                              
                              
                                 мегрим, уловен с тралове и грибове в подзони 8 и 9 на ICES,
                              
                           
                                 —
                              
                              
                                 мегрим, уловен с хрилни мрежи в подзони 8 и 9 на ICES,
                              
                           
                                 —
                              
                              
                                 писия, уловена с тралове и грибове в подзони 8 и 9 на ICES,
                              
                           
                                 —
                              
                              
                                 писия, уловена с хрилни мрежи в подзони 8 и 9 на ICES,
                              
                           
                                 —
                              
                              
                                 морски дявол, уловен с тралове и грибове в подзони 8 и 9 на ICES,
                              
                           
                                 —
                              
                              
                                 морски дявол, уловен с хрилни мрежи в подзони 8 и 9 на ICES,
                              
                           
                                 —
                              
                              
                                 меджид, уловен с тралове и грибове в подзони 8 и 9 на ICES,
                              
                           
                                 —
                              
                              
                                 меджид, уловен с хрилни мрежи в подзони 8 и 9 на ICES,
                              
                           
                                 —
                              
                              
                                 сребриста сайда, уловена с тралове и грибове в подзони 8 и 9 на ICES,
                              
                           
                                 —
                              
                              
                                 сребриста сайда, уловена с хрилни мрежи в подзони 8 и 9 на ICES,
                              
                           
                                 —
                              
                              
                                 брадата мерлуза, уловена с тралове и грибове в участък 9а на ICES,
                              
                           
                                 —
                              
                              
                                 червенопер пагел, уловен с тралове и грибове в участък 9а на ICES,
                              
                           
                                 —
                              
                              
                                 морски език, уловен с тралове и грибове в участък 9а на ICES.
                              
                           
               
                     (13)
                  
                  
                     Държавите членки предоставиха информация за минималните изключения за берикс и брадата мерлуза, уловени с куки и въдици в подзона 10 на ICES. НТИКР прегледа тези доказателства и заключи, че предоставената информация съдържа обосновани аргументи, доказващи, че по-нататъшното подобряване на селективността е трудно да се постигне или предполага непропорционални разходи при обработката на нежелания улов. Поради това е целесъобразно тези минимални изключения да бъдат включени в новия план за премахване на изхвърлянето на улов за 2019—2021 г.
                  
               
                     (14)
                  
                  
                     Информацията, предоставена от държавите членки, трябва да бъде допълнена по отношение на новите минимални изключения поотделно за всеки от следните видове:
                     
                                 —
                              
                              
                                 сафрид, скумрия, хамсия, капрова риба, мегрим, писия, морски дявол, меджид и сребриста сайда, уловени с тралове и грибове в подзони 8 и 9 на ICES;
                              
                           
                                 —
                              
                              
                                 мегрим, писия, морски дявол, меджид и сребриста сайда, уловени с хрилни мрежи в подзони 8 и 9 на ICES;
                              
                           
                                 —
                              
                              
                                 сафрид и скумрия, уловени с хрилни мрежи в подзони 8, 9 и 10 на ICES и зони 34.1.1, 34.1.2, 34.2.0 на CECAF; както и
                              
                           
                                 —
                              
                              
                                 брадата мерлуза, червенопер пагел и морски език, уловени с тралове и грибове в участък 9а на ICES.
                              
                           При тези обстоятелства тези индивидуални изключения за всеки вид следва да бъдат ограничени до една година, а държавите членки да имат задължението да предоставят съответните данни, позволяващи на НТИКР да оцени напълно обосновката, а на Комисията – да направи преразглеждане. Тези минимални изключения следва да се предоставят временно до 31 декември 2019 г. Съответните държави членки следва да направят допълнителни изпитвания и да предоставят информация възможно най-рано преди 31 май 2019 г., за бъде направена оценка от НТИКР.
                  
               
                     (15)
                  
                  
                     За да се осигурят надеждни оценки на нивата на изхвърляне с цел определяне на общия допустим улов (ОДУ), в случаите, в които минималното изключение се основава на екстраполация, тъй като данните са ограничени и има само частична информация за флота, държавите членки следва да осигурят точни и проверими данни за цялата флота, обхваната от тази разпоредба за минимално изключение.
                  
               
                     (16)
                  
                  
                     Мерките, предложени с новата съвместна препоръка, са в съответствие с член 15, параграф 4, член 15, параграф 5, буква в) и член 18, параграф 3 от Регламент (ЕС) № 1380/2013 и следователно може да бъдат включени в настоящия регламент.
                  
               
                     (17)
                  
                  
                     Съгласно член 18 от Регламент (ЕС) № 1380/2013 Комисията разгледа както оценката на НТИКР, така и необходимостта държавите членки да осигурят пълното изпълнение на задължението за разтоварване от 1 януари 2019 г. В някои случаи изключенията изискват продължителна риболовна дейност и събиране на данни, за да се отговори на коментарите, направени от НТИКР. В тези случаи Комисията счита, че това е прагматичен и разумен подход към управлението на рибарството, който позволява временни изключения, като се приеме, че в противен случай би се предотвратило събирането на необходимите данни за правилното и информирано управление на изхвърлянето на улов с оглед на пълното влизане в сила на задължението за разтоварване.
                  
               
                     (18)
                  
                  
                     Настоящият регламент следва да влезе в сила незабавно след публикуването му, тъй като предвидените в него мерки оказват пряко въздействие върху икономическите дейности, свързани с риболовния сезон на корабите на Съюза, и върху неговото планиране. Той следва да се прилага от 1 януари 2019 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изпълнение на задължението за разтоварване
            В подзоните 8, 9, 10 на ICES и 34.1.1, 34.1.2 и 34.2.0 на Комитета по риболова в централната източна част на Атлантическия океан (CECAF) задължението за разтоварване, предвидено в член 15, параграф 1 от Регламент (ЕС) № 1380/2013 г., се прилага за дънни видове в съответствие с настоящия регламент за периода 2019—2021 г.
         
         
            Член 2
            Определения
            
                         
                     
                     
                        „Voracera“ означава риболовен уред за непромишлен риболов, местно проектирана и конструирана въдица с механизирана кука, използвана при традиционен непромишлен риболов на червенопер пагел в южната част на Испания в участък 9а на ICES.
                     
                  
         
            Член 3
            Изключение въз основа на способността за оцеляване на норвежкия омар
            
               1.   Освобождаването от задължението за разтоварване за видове, за които научните доказателства показват висок процент на оцеляване, както е предвидено в член 15, параграф 4, буква б) от Регламент (ЕС) № 1380/2013, се прилага за норвежки омар (Nephrops norvegicus), уловен в подзони 8 и 9 на ICES с дънни тралове (кодове на риболовните уреди (9): OTB, OTT, PTB, TBN, TBS, TB, TBB, OT, PT и TX).
            
            
               2.   При изхвърляне на норвежки омар, уловен при условията, посочени в параграф 1, целите екземпляри норвежки омар се освобождават незабавно и в зоната, в която са били уловени.
            
         
         
            Член 4
            Изключение въз основа на способността за оцеляване за скатоподобни
            
               1.   Освобождаването от задължението за разтоварване за видове, за които научните доказателства показват висок процент на оцеляване, както е предвидено в член 15, параграф 4, буква б) от Регламент (ЕС) № 1380/2013, се прилага за скатоподобни (Rajiformes), уловени с всякакви риболовни уреди в подзони 8 и 9 на ICES. При изхвърляне на скатоподобни, уловени в тази зона, те се освобождават незабавно.
            
            
               2.   Държавите членки, които имат пряк управленски интерес, представят всяка година допълнителни научни данни, подкрепящи изключението, посочено в параграф 1. Научният, технически и икономически комитет по рибарство оценява предоставената научна информация преди 1 август всяка година.
            
            
               3.   Освобождаването, посочено в параграф 1, се прилага за кукувичевия скат до 31 декември 2019 г. Държавите членки, които имат пряк управленски интерес, подават възможно най-рано преди 31 май 2019 г. допълнителна научна информация, подкрепяща това изключение. Научният, технически и икономически комитет по рибарство оценява предоставената научна информация преди 1 август 2019 г.
            
         
         
            Член 5
            Изключение въз основа на способността за оцеляване на червенопер пагел
            
               1.   Освобождаването от задължението за разтоварване за видове, за които научните доказателства показват висок процент на оцеляване, както е предвидено в член 15, параграф 4, буква б) от Регламент (ЕС) № 1380/2013, се прилага за червеноперия пагел (Pagellus bogaraveo), уловен с риболовен уред за непромишлен риболов voracera, използван в участък 9а на ICES, и за червенопер пагел (Pagellus bogaraveo), уловен с куки и въдици в подзона 10 на ICES.
            
            
               2.   При изхвърляне на червенопер пагел, уловен при условията, посочени в параграф 1, червеноперият пагел се освобождава незабавно.
            
         
         
            Член 6
            Минимални изключения
            
               1.   Чрез дерогация от член 15, параграф 1 от Регламент (ЕС) № 1380/2013 се разрешава изхвърлянето на следните количества улов в съответствие с член 15, параграф 5, буква в) от посочения регламент:
               
                           а)
                        
                        
                           за мерлуза (Merluccius merluccius) през 2019 г. до максимум 6 % от общия годишен улов на този вид от кораби, използващи тралове и грибове (кодове на риболовните уреди: OTT, OTB, PTB, OT, PT, TBN, TBS, TX, SSC, SPR, TB, SDN, SX, SV) в подзони 8 и 9 на ICES;
                        
                     
                           б)
                        
                        
                           за обикновен морски език (Solea solea) до максимум 5 % от общия годишен улов на този вид от кораби, използващи бим тралове и дънни тралове (кодове на риболовните уреди: OTB, OTT, PTB, TBN, TBS, TBB, OT, PT и TX) в участъци 8а и 8b на ICES;
                        
                     
                           в)
                        
                        
                           за обикновен морски език (Solea solea) до максимум 3 % от общия годишен улов на този вид от кораби, използващи тристенни мрежи и хрилни мрежи (кодове на риболовните уреди: GNS, GN, GND, GNC, GTN, GTR и GEN) в участъци 8а и 8b на ICES;
                        
                     
                           г)
                        
                        
                           за берикс (Beryx spp.) до максимум 5 % от общия годишен улов на този вид от кораби, използващи куки и въдици (кодове на риболовните уреди: LHP, LHM, LLS, LLD) в подзона 10 на ICES;
                        
                     
                           д)
                        
                        
                           за брадата мерлуза (Phycis blennoides) до максимум 3 % от общия годишен улов на този вид от кораби, използващи куки и въдици (кодове на риболовните уреди: LHP, LHM, LLS, LLD) в подзона 10 на ICES;
                        
                     
                           е)
                        
                        
                           за сафрид (Trachurus spp.) през 2019 г. до максимум 7 % от общия годишен улов на този вид от кораби, използващи бим тралове, дънни тралове и грибове (кодове на риболовните уреди: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) в подзони 8 и 9 на ICES;
                        
                     
                           ж)
                        
                        
                           за сафрид (Trachurus spp.), през 2019 г. до максимум 3 % от общия годишен улов на този вид от кораби, използващи хрилни мрежи (кодове на риболовните уреди: GNS, GND, GNC, GTR, GTN) в подзони 8, 9 и 10 на ICES и зони 34.1.1, 34.1.2 и 34.2.0 на CECAF;
                        
                     
                           з)
                        
                        
                           за скумрия (Scomber scombrus) през 2019 г. до максимум 7 % от общия годишен улов на този вид от кораби, използващи бим тралове, дънни тралове и грибове (кодове на риболовните уреди: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) в подзони 8 и 9 на ICES;
                        
                     
                           и)
                        
                        
                           за скумрия (Scomber scombrus) през 2019 г. до максимум 3 % от общия годишен улов на този вид от кораби, използващи хрилни мрежи (кодове на риболовните уреди: GNS, GND, GNC, GTR, GTN) в подзони 8, 9 и 10 на ICES и зони 34.1.1, 34.1.2 и 34.2.0 на CECAF;
                        
                     
                           й)
                        
                        
                           за хамсия (Engraulis encrasicolus) през 2019 г. до максимум 7 % от общия годишен улов на този вид от кораби, използващи бим тралове, дънни тралове и грибове (кодове на риболовните уреди: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) в подзони 8 и 9 на ICES;
                        
                     
                           к)
                        
                        
                           за капрова риба (Caproidae) през 2019 г. до максимум 7 % от общия годишен улов на този вид от кораби, използващи бим тралове, дънни тралове и грибове (кодове на риболовните уреди: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) в подзони 8 и 9 на ICES;
                        
                     
                           л)
                        
                        
                           за мегрим (Lepidorhombus spp.) през 2019 г. до максимум 5 % от общия годишен улов на този вид от кораби, използващи бим тралове, дънни тралове и грибове (кодове на риболовните уреди: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) в подзони 8 и 9 на ICES;
                        
                     
                           м)
                        
                        
                           за мегрим (Lepidorhombus spp.) през 2019 г. до максимум 4 % от общия годишен улов на този вид от кораби, използващи хрилни мрежи (кодове на риболовните уреди: GNS, GND, GNC, GTR, GTN) в подзони 8 и 9 на ICES;
                        
                     
                           н)
                        
                        
                           за писия (Pleuronectes platessa) през 2019 г. до максимум 5 % от общия годишен улов на този вид от кораби, използващи бим тралове, дънни тралове и грибове (кодове на риболовните уреди: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) в подзони 8 и 9 на ICES;
                        
                     
                           о)
                        
                        
                           за писия (Pleuronectes platessa) през 2019 г. до максимум 4 % от общия годишен улов на този вид от кораби, използващи хрилни мрежи (кодове на риболовните уреди: GNS, GND, GNC, GTR, GTN) в подзони 8 и 9 на ICES;
                        
                     
                           п)
                        
                        
                           за морски дявол (Lophiidae) през 2019 г. до максимум 5 % от общия годишен улов на този вид от кораби, използващи бим тралове, дънни тралове и грибове (кодове на риболовните уреди: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) в подзони 8 и 9 на ICES;
                        
                     
                           р)
                        
                        
                           за морски дявол (Lophiidae) през 2019 г. до максимум 4 % от общия годишен улов на този вид от кораби, използващи хрилни мрежи (кодове на риболовните уреди: GNS, GND, GNC, GTR, GTN) в подзони 8 и 9 на ICES;
                        
                     
                           с)
                        
                        
                           за меджид (Merlangius merlangus) през 2019 г. до максимум 5 % от общия годишен улов на този вид от кораби, използващи бим тралове, дънни тралове и грибове (кодове на риболовните уреди: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) в подзони 8 и 9 на ICES;
                        
                     
                           т)
                        
                        
                           за меджид (Merlangius merlangus) през 2019 г. до максимум 4 % от общия годишен улов на този вид от кораби, използващи хрилни мрежи (кодове на риболовните уреди: GNS, GND, GNC, GTR, GTN) в подзони 8 и 9 на ICES;
                        
                     
                           у)
                        
                        
                           за сребриста сайда (Pollachius pollachius) през 2019 г. до 5 % от общия годишен улов на този вид от кораби, използващи бим тралове, дънни тралове и грибове (кодове на риболовните уреди: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) в подзони 8 и 9 на ICES;
                        
                     
                           ф)
                        
                        
                           за сребриста сайда (Pollachius pollachius) през 2019 г. до максимум 4 % от общия годишен улов на този вид от кораби, използващи хрилни мрежи (кодове на риболовните уреди: GNS, GND, GNC, GTR, GTN) в подзони 8 и 9 на ICES;
                        
                     
                           х)
                        
                        
                           за брадата мерлуза (Phycis blennoides) през 2019 г. до максимум 7 % от общия годишен улов на този вид от кораби, използващи бим тралове, дънни тралове и грибове (кодове на риболовните уреди: OTB, OTT, PTB, TB, TBN, TBS, OT, PT, TX, SSC, SPR, SDN, SX, SV) в участък 9а на ICES;
                        
                     
                           ц)
                        
                        
                           за червенопер пагел (Pagellus bogaraveo) през 2019 г. до максимум 7 % от общия годишен улов на този вид от кораби, използващи бим тралове, дънни тралове и грибове (кодове на риболовните уреди: OTB, OTT, PTB, TB, TBN, TBS, OT, PT, TX, SSC, SPR, SDN, SX, SV) в участък 9а на ICES;
                        
                     
                           ч)
                        
                        
                           за морски език (Solea spp.) през 2019 г. до максимум 7 % от общия годишен улов на този вид от кораби, използващи бим тралове, дънни тралове и грибове (кодове на риболовните уреди: OTB, OTT, PTB, TB, TBN, TBS, OT, PT, TX, SSC, SPR, SDN, SX, SV) в участък 9а на ICES;
                        
                     
            
               2.   Минималните изключения, посочени в параграф 1, букви а) и е) — ч), се прилагат временно до 31 декември 2019 г. Държавите членки, които имат пряк управленски интерес, подават възможно най-рано преди 31 май 2019 г. допълнителна научна информация, подкрепяща това изключение. Научният, технически и икономически комитет по рибарство оценява предоставената научна информация преди 1 август 2019 г.
            
         
         
            Член 7
            Влизане в сила
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 1 януари 2019 г. до 31 декември 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 18 октомври 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 354, 28.12.2013 г., стр. 22.
         
            (2)  Делегиран регламент (ЕС) 2015/2439 на Комисията от 12 октомври 2015 г. за установяване на план за премахване на изхвърлянето на улов за определени видове дънен риболов в югозападните води (ОВ L 336, 23.12.2015 г., стр. 36).
         
            (3)  Делегиран регламент (ЕС) 2016/2374 на Комисията от 12 октомври 2016 г. за установяване на план за премахване на изхвърлянето на улов за определени видове дънен риболов в югозападните води (ОВ L 352, 23.12.2016 г., стр. 33).
         
            (4)  Делегиран регламент (ЕС) 2018/44 на Комисията от 20 октомври 2017 година за изменение на Делегиран регламент (ЕС) 2016/2374 за установяване на план за премахване на изхвърлянето на улов за определени видове дънен риболов в югозападните води (ОВ L 7, 12.1.2018 г., стр. 1).
         
            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (6)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (7)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (8)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (9)  Кодовете на риболовните уреди, използвани в настоящия регламент, се отнасят до кодовете от приложение XI към Регламент за изпълнение (ЕС) № 404/2011 на Комисията за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството. По отношение на корабите, чиято обща дължина е по-малка от 10 метра, кодовете на риболовните уреди, използвани в таблицата, се отнасят до кодовете по класификацията на риболовните уреди на ФАО.